Skoky do vody

Skoky do vody je šport pri ktorom sa skáče do vody, väčšinou hlavou dopredu a s pridaním gymnastických a akrobatických prvkov.

 Dejiny 
Šport sa v rozšírenej podobe vyvinul začiatkom 19. storočia v Európe a koncom 19. storočia sa stal súťažným športom. Od roku 1904 sú skoky do vody olympijským športom. Od roku 2000 sú olympijskou disciplínou aj synchronizované skoky do vody.

 Súťaže 
Od roku 1904 sú skoky do vody olympijským športom. Od roku 2000 sú olympijskou disciplínou aj synchronizované skoky do vody. World Aquatics/Medzinárodná plavecká federácia organizuje Svetový pohár v skokoch do vody. Skoky do vody sú tiež súčasťou svetových majstrovstiev vodných športov. Každé dva roky organizuje tiež juniorské majstrovstvá v skokoch do vody.

Súťažne sa skáče z mostíka vo výške 5 alebo 10 metrov nad vodou alebo z dosky vo výške 1 alebo 3 metrov nad vodou, počas Olympiády len z 10-metrovho mostíka a 3-metrovej dosky. Aspoň traja rozhodcovia hodnotia odrazenie, polohu tela vo vzduchu, vykonanie predpísaných pohybov a dopad do vody. Skóre sa sčíta a vynásobí definovanou náročnosťou jednotlivých skoku.

Na olympijskej úrovni Slovensko reprezentoval na Letných olympijských hrách 1924 v Paríži a Letných olympijských hrách 1928 v Amsterdame Július Balázs. Na prvých z nich získal 9. miesto, na druhých skončil v kvalifikácii.

 Organizácie 
Na medzinárodnej úrovni šport zastrešuje World Aquatics/Medzinárodná plavecká federácia. Na Slovensku šport zastrešuje Slovenská plavecká federácia.

 Galéria 

 Referencie 

 Iné projekty 

 Externé odkazy 
 Skoky do vody na stránke Medzinárodnej plaveckej federácie


Kategória:Vodné športy
Kategória:Olympijské športy